C 278/32
3.6.
DA
Den Europæiske Unions Tidende
20.7.2022
Særlige regler for mærkning af det produkt, som betegnelsen henviser til Al emballage til »Piadina Romagnola«/»Piada Romagnola« BGB skal omfatte følgende elementer med bogstaver, som er tydelige, læsbare, uudslettelige og lette at tyde: — EU’s logo — betegnelsen »Piadina Romagnola« eller »Piada Romagnola« efterfulgt af ordene »Indicazione Geografica Protetta« [»Beskyttet geografisk betegnelse«] eller det tilsvarende akronym »IGP« [»BGB«] — produktets logo.
For at sikre størst mulig klarhed for forbrugerne skal der for Rimini-varianten af »Piadina Romagnola«/»Piada Romagnola« tilføjes ordene »alla Riminese« [a la Rimini] på emballagen med bogstaver af samme type, som anvendes til betegnelsen »Piadina Romagnola«/»Piada Romagnola«, og som er tydelige, læsbare, uudslettelige og lette at tyde.
Logoet er vist herunder:
De anvendte farver er brun 724 C og beige 728 C.
Billedet kan være i sort/hvid, hvis sort og hvid er de eneste farver, der er anvendt på etiketten.
Hvis produktet kun fremstilles og sælges direkte, kan logoet og ordlyden ovenfor anbringes ved siden af butikkens navneskilt.
De bogstaver, som anvendes i ordene for den beskyttede geografiske betegnelse »Piadina Romagnola« eller »Piada Romagnola«, og de andre ord i dette dokument skal samles i samme visuelle område, være tydelige og letlæselige og må ikke kunne slettes, og de skal være tilstrækkeligt store til at skille sig ud fra den baggrund, de er trykt på, så de tydeligt kan skelnes fra al anden tekst og/eller grafik.
Etiketter kan også indeholde andre valgfrie oplysninger til hjælp for forbrugeren og/eller ernæringsmæssige oplysninger samt virksomhedsnavne og varemærker, forudsat at disse elementer ikke indeholder anprisninger og ikke er vildledende for køberen.
Hvis »Piadina Romagnola«/»Piada Romagnola« har en tykkelse på 4-8 mm, kan ordene »spessa« eller »la spessa« [tyk] anføres på etiketten.
For produkter til internationale markeder kan udtrykket »beskyttet geografisk betegnelse« anføres på det relevante lands sprog.
4.
Kort angivelse af det geografiske områdes afgrænsning Det område, hvor »Piadina Romagnola«/»Piada Romagnola« kan fremstilles og emballeres, er det historiske område Romagna, nærmere bestemt hele området i provinserne Rimini, Forlì-Cesena og Ravenna og følgende kommuner i provinsen Bologna: Borgo Tossignano, Casalfiumanese, Castel del Rio, Castel Guelfo, Castel San Pietro, Dozza, Fontanelice, Imola og Mordano.
5.
Tilknytning til det geografiske område Romagna er den østligste del af regionen Emilia-Romagna.
Den strækker sig fra Adriaterhavskysten i øst til grænsen til Bologna i vest og fra grænsen til regionen Marche i syd til grænsen til provinsen Ferrara i nord.
Den har et tempereret subkontinentalt klima, som varierer alt efter højde og afstand fra kysten.
Selv om klimaet i Romagna ikke adskiller sig voldsomt fra klimaet i resten af Norditalien, har det sine egne kendetegn på grund af den gradvise indsnævring af sletten.